Tang Soo Do

Tang Soo Do (; ), kirjoitetaan myös tangsudo, viittaa korealaiseen kamppailulajiin, joka perustuu karateen ja voi sisältää taisteluperiaatteita subakista sekä Pohjois-Kiinan kamppailulajeista Benitez, Wilfredo (March 2002). Taekwondo Times: Tang Soo Do History: Understanding its past. USA: Woo Jin Jung. pp. 36–39. . Ennen kuin yhdeksän kwania yhdistyivät ja muodostivat kamppailulaji taekwondon, valitut kwanit kutsuivat karate-pohjaista taistelulajityyliään Tang Soo Doksi.

Taekwondon perustamisen jälkeen monet korealaiset kamppailulajien harrastajat jatkoivat Tang Soo Don käyttöä keinona säilyttää korealaisten taistelulajien sellaiset elementit, jotka kehittyivät alkuperäisistä yhdeksän kwanin karatejuurista ja katosivat siirtymisestä taekwondoon. Itse asiassa Tang Soo Doa kutsutaan myös nimellä ”perinteinen Taekwondo”. Tang Soo Do -tekniikat yhdistävät elementtejä shōtōkanista, subakista, taekkyonista ja kung fusta. 

Tausta
Tang Soo Do () on hanja-merkkien  koreankielinen ääntämys, ja se tarkoittaa kirjaimellisesti ”Tang-käden tie”. Samat merkit voidaan lausua ”karate-dō” japaniksi. 1930-luvun alussa, noin 55 vuotta Japanin Okinawan liittämisen jälkeen, Gichin Funakoshi muutti yhteistyössä muiden kanssa ensimmäisen merkin , joka viittasi Kiinan Tang-dynastiaan, muotoon , joka tarkoittaa ”tyhjää”; molemmat merkit voidaan lausua kara japaniksi, vaikka  käännetään yleisemmin tō. Funakoshi halusi ilmeisesti välttää sekaannusta kiinalaisen kenpōn kanssa. Funakoshi väitti, että Okinawan karatea voidaan ”nyt pitää japanilaisena kamppailulajina” ja piti Kiinan viittausta ”sopimattomana” ja ”jossain mielessä halventavana”.  äännetään mandariinikiinaksi kōngshǒudào ja koreaksi  ().Funakoshi, Gichin, Karate-do Kyohan,  sivu 4

Kaukoidän ulkopuolella termistä Tang Soo Do on ensisijaisesti tullut synonyymi suurmestari Hwang Keen edistämälle korealaiselle kamppailulajille. Hwang Kee perusti Moo Duk Kwan -taistelukoulun, josta suurin osa kaikista moderneista Tang Soo Do -stylisteistä voi jäljittää sukujuurensa. Tosin Hwang Kee ei ollut ensimmäinen, joka käytti Tang Soo Do -nimeä. Won-kuk Lee, Chung Do Kwan -koulun perustaja, oli ensimmäinen korealainen kamppailulajien koulu, joka käytti Tang Soo Do -nimeä. Nykyään Moo Duk Kwan käyttää nimeä Soo Bahk Do kuvaamaan heidän kamppailulajiaan.

Tang Soo Do -kouluja löytyy ympäri maailmaa, pääosin Amerikasta, jotka eivät ikinä liittoutuneet Etelä-Korean taekwondo-yhdistyksiin, kuten World Taekwondoon tai International Taekwondo Federationon, tai ovat perustaneet omat Tang Soo Do -liitot, kuten World Tang Soo Do Associationin tai European Tang Soo Do Federationin.

Tang Soo Do tuli länsimaissa tunnetuksi yhdysvaltalaisen Chuck Norrisin kautta. Karate Kid -sarjassa Tang Soo Do on toiminut perustana sarjan Cobra Kai -taistelukoulun tyylille. 2010-luvun loppupuolella ja 2020-luvun alkupuolella Tang Soo Do on saanut huomiota Cobra Kai -sarjasta, joka on 1980-luvun Karate Kid -sarjan jatko-osa. William Zabka, joka näyttelee Johnny Lawrencea, on koulutettu Tang Soo Do-tyyliin amerikkalaisen Pat. E Johnsonin alaisena.https://heavy.com/entertainment/cobra-kai/pat-e-johnson-karate-kid-referee/ 

Tekniikka
Tang Soo Do on kamppailulaji, joka korostaa liikkumisia, jalkatekniikoita, käsitekniikoita ja itsepuolustusta mutta myös psyykkistä harjoittelua, Jalkoja ja käsiä käytetään hyökkäyksiin ja myös torjuntoihin. Perustekniikat perustuvat yksinkertaisuuteen, suoraviivaisuuteen ja tehokkuuteen. Oppilaat oppivat kaikki perustekniikat (liikkumiset, estämiset eli torjunnat, lyönnit, potkut, ottelua, liikesarjoja, itsepuolustusta, askel ottelujs, murskauksia, kehon ja mielen hallintaa), jotka löytyvät klassisesta perinteisestä Tang Soo Do -tyylistä. Käsitekniikat sisältävät muun muassa erilaisia nyrkki- ja veitsikäsitekniikoita sekä torjuntojs (sonnal, han sonnal, chigi, maki). Jalkatekniikat enemmän erilaisia potkuja (chaki). Jokaisella tekniikalla on erityinen liikkumisen ja liikuttamisen muoto sekä sovellus, ja käytetään erilaisiin torjuntoihin ja hyökkäämisiin.Trochet, Serge "Mudo: les arts martiaux coréens" 

Tang Soo Do Suomessa
Tang Soo Do ei ole kovin yleinen laji Suomessa. Suomeen on perustettu Tang Soo Do ja Taekwondo Master Timo Jansson 6Dan toimesta Finnish Tang Soo Do Federation ry eli Suomen Tang Soo Do -liitto vuonna 2025. Liitto tulee järjestämään paljon toimintaa vuoden 2026 aikana ja suurin tapahtuma on ensimmäiset Suomen Tang Soo Do SM -kilpailut Espoossa.

Lisäksi Espoossa on vuodesta 2016 toiminut Martial Arts Academy ry, jossa on ollut Tang Soo Do -toimintaa vuodesta 2019 lähtien. Martial Arts Academy ry:ssä on Tang Soo Do ja Taekwondo lajit ja nykyään jo hyvin harrastajia. Seura toimii ITO:n eli Intercontinental Tang Soo Do -lipun alla jossa Suomen toimintaan on lisätty sana Finland. Seura kuuluu myös Finnish Tang Soo Do Federation eli FinTSD liittoon. Seuran GrandMaster on USAn Dominick Giacobbe, 9Dan, ITOn Presidentti. Hän on Timo Janssonin opettaja, joka on vieraillut usein Suomessa. Giacobbe on Chuck Norrisin kurssikaveri ja iältään 75-vuotias. Martial Arts Academy ry toimii myös osin Lohjalla ja ohjauksesta vastaa Timon lisäksi hänen vaimonsa Kirsi Jansson 3Dan ja poikansa Jonathan Jansson 3Dan. 

Lappeenrannassa toimi vielä 2020-luvun alussa Lappeenranta Tang Soo Do, joka oli osa European Tang Soo Do Federation -yhtymää. 

Ruotsissa Tang Soo Dolla on kaksi virallista seuraa, yksi Täbyssä ja toinen Göteborgissa.https://www.svenskalag.se/tsdsweden

 Lähteet

Luokka:Kamppailulajit